# data[].attributes.body
Ez a könyv több mint 25 szabásmintát tartalmaz. Bársonyhuzatú, fényűző párnákat, kényelmes doboz alakú, elegáns brokát- és gazdag zsinóros vánkosok kavalkádját. Az elkészítések leírása és a fotók lépésről lépésre minden terv megvalósítását egyszerűvé teszik. A könyv több tucat ötletet tartalmaz, például: hogyan díszítsük fodrokkal, rollnival, paszománnyal, elegáns gombokkal, hogyan varázsolhatjuk újjá régi darabjainkat? Megmutatja, hogyan variáljuk könnyedén a sokféle anyagot és mintát, miként egészítsük ki dekoratív részletekkel, hogy valóban eredeti stílusú párnákat kapjunk. Tartalmazza a szükséges szabásmintákat és az alapvető varrásmódokat. Ezen kívül részletes segítséget nyújt a párnák leméréséhez és az anyag kiválasztásához is.

Elérhetősége a könyvtárban

# data[].attributes.body
Meddig hajlandó elmenni Nick és Noah?

A szerelmi trilógia befejező része!
Nick és Noah kapcsolatuk legnehezebb időszakát élik, és úgy tűnik, semmi sem lesz már köztük a régi… Sok mindenen kell keresztülmenniük, hogy végre megértsék, valóban egymásnak vannak-e teremtve, vagy éppen ellenkezőleg, végleg el kell szakadniuk.
De el lehet felejteni egy ilyen erős szerelmet? Hogyan lehet kitörölni a szívre tetovált emlékeket?
A szeretet nem mindig elég, és a megbocsátás néha kevés ahhoz, hogy minden rendbe jöjjön.
Képesek lesznek maguk mögött hagyni a múltat és újrakezdeni?

Elérhetősége a könyvtárban

# data[].attributes.body
A nagysikerű Az én hibám folytatása!
Izzó vágy, harag, forró szenvedély
Mikor Noah beleszeret Nickbe, tudja, hogy sosem lesz könnyű a kapcsolatuk. Vibrál közöttük a levegő, és ha együtt vannak, csak úgy repkednek a szikrák. Az elmúlt nyár óta Noah úgy érzi, a szenvedély legyőzheti a félelmeiket, de most, hogy elkezdődik az egyetem, zűrösebb lett az élete, ami csak megnehezíti a kapcsolatukat. A köztük lévő korkülönbség, az egyetemi élet, a bulik és belső démonjaik nem könnyítik meg a dolgukat, és rá kell döbbenniük, hogy még mindig nem ismerik jól egymást.
Bárhogy is próbálkoznak, a köztük lévő szakadék tovább mélyül. Sikerülhet-e Noah-nak legyőzni a félelmeit és újra megbízni valakiben? Félre tudja-e tenni Nick a múltját és kinyitni a szívét?
Vagy a kapcsolatuk felégeti mindkettőjük életét?
18 éves kortól

Elérhetősége a könyvtárban

# data[].attributes.body
Nicholas Leisternek lehetetlen ellenállni. Kék szem, éjfekete haj, magas termet… minden stimmel, kivéve, hogy ő Noah új mostohatestvére, és megtestesíti mindazt, amitől a lány egész életében menekült. És lassanként az is kiderül, hogy kettős életet él, és súlyos titkot rejteget milliomos apja elől…

Elérhetősége a könyvtárban

# data[].attributes.headline
Düledék ​palota - Klasszikus rémtörténetek

# data[].attributes.subject
Düledék ​palota - Klasszikus rémtörténetek

# data[].attributes.body
Ezek ​a rémtörténetek egytől egyig lebilincselő olvasmányok – a világirodalom halhatatlan angol és amerikai szerzőitől, akik az emberi félelem és a tudhatatlan tudás régióiba merészkedtek. A harminckét írást tartalmazó kötet igyekszik felmutatni ennek a fantasztikus irodalmi témának változatos gyöngyszemeit, melyeket olyan alkotók hagyományoztak ránk a XVIII. század óta, mint Byron, Dickens, Poe, Kipling, Doyle, Stoker vagy Lovecraft. A kezdeti kliséktől – csörgő láncok, kripták és kastélyok, csontvázak és boszorkányság – az emberi lélek mélyrétegeit boncoló, félelmeink okát inkább belül, mintsem külső tényezőkben kereső, vagy éppen a transzcendens borzalom megragadhatatlanságát firtató rémnovellákig jutunk.

Elérhetősége a könyvtárban

# data[].attributes.headline
Arnon Grunberg: A ​betegség nélküli ember

# data[].attributes.subject
Arnon Grunberg: A ​betegség nélküli ember

# data[].attributes.body
A regény főhőse Samarendra Ambani, svájci állampolgár és sikeres építész, „más emberek boldogságának nagy, névtelen manipulátora” (ahogy önmagát látja). A férfi kényelmes élete (jól fizető állás, szép barátnő, higiénikus szex) alaposan félresiklik, amikor egy rejtélyes befektető megbízásából Bagdadba utazik, hogy megtervezzen egy operaházat. Utazása az iraki fővárosba a kezdeti csalódottságtól a szenvedésen át az életveszélyig vezet. Sam testileg és szellemileg egyaránt megtörten érkezik haza Zürichbe barátnőjéhez. Néhány hónappal később, mit sem tanulva a leckéből, elfogad egy újabb megbízást: ezúttal Dubaiban kell megépítenie a Nemzeti Könyvtár épületét. Újabb útja során Samnek rá kell döbbennie, hogy a történelem nagyon is képes megismételni önmagát, és hogy az európai útlevél távolról sem jelent garanciát a biztonságos hazatérésre. ("Naiv volt, és a naivitás rosszabb a hülyeségnél, még talán a gonoszságnál is rosszabb.")

Elérhetősége a könyvtárban

# data[].attributes.body
A Daráló az első olyan komoly szakmunka, amely alaposan feltárja a Premier League-ben alkalmazott taktikák változásait, és értően elemzi az angol foci elmúlt negyedszázadának fejlődését Ferguson támadásközpontúságától kezdve Mourinho sündisznótaktikáján át egészen Ranieri kontrákra épülő elképzeléseiig. A Daráló az egyik legszórakoztatóbb, legtartalmasabb és legintelligensebb könyv, amely az angol futballról valaha is született.

Minden focirajongó számára kötelező!

MICHAEL COX angol sportújságíró, a Bristoli Egyetemen tanult, rendszeresen publikál a The Guardian és a The Independent című lapokba. Zonal Marking nevű, felállással és taktikával foglalkozó weboldala 2011-ben elnyerte az Angol Futballszurkolók Szövetségének fődíját.

Elérhetősége a könyvtárban

# data[].attributes.body
Szerelem, ​szabadságvágy, magány és a közelmúlt történelemi eseményei elválaszthatatlanul fonódnak össze egy soknemzetiségű „jugoszláv” család különböző generációinak történetében. A harmincas éveiben járó Jadran igyekszik kibogozni a felszín alatt mindent átszövő viszonyokat. Miért sétált ki az életéből a felesége a közös gyermeküket is elhagyva? Vajon van-e valamilyen összefüggés nagyszülei páros magánya és saját szabadság iránti vágya között? Hogyan tűnt el az apja egyik napról a másikra, és ez miért érte váratlanul az anyját is? Miért burkolódzott hallgatásba a nagyanyja már jóval azelőtt, hogy demenciába süllyedt volna? Jadran, hogy megértse a jelent, az emlékek töredékeiből rakja össze a családja történetét, eközben pedig arra is rájön, hogy a múlt nem menti fel a jövőért való felelősség alól. A Balkán zűrzavaros világában, ahol a megszűnő, majd újonnan keletkező államok és határok a családok sorsát is végzetesen átírják, csak a nagyapja kertjében álló fügefa éli túl sértetlenül a viharokat.

Elérhetősége a könyvtárban

# data[].attributes.headline
Bartos Erika: Gyógypuszi - Piros ​könyv, Őszi és téli mesék

# data[].attributes.subject
Bartos Erika: Gyógypuszi - Piros ​könyv, Őszi és téli mesék

# data[].attributes.body
Ebben a könyvben Bartos Erika, a Bogyó és Babóca sorozat szerzője az óvodás korosztályban előforduló leggyakoribb gyerekbetegségeket veszi sorra. A történetek mesébe szőve ismertetik meg a legkisebbeket a szervezetünkben lezajló folyamatokkal, a gyógyulás és megelőzés fortélyaival. Az első, KÉK KÖNYVBEN szó esik a nátháról, a horzsolásokról és sebekről, az allergiáról, a fogorvosról, a szemgyulladásról, a gyomorrontásról, a napégésről, a kéztörésről, a kullancsokról, míg a második, PIROS KÖNYV bemutatja a torokgyulladást, a fülgyulladást, az oltásokat, az áramütés veszélyeit, a skarlátot, a tüdőgyulladást, a fejtetű elleni védekezést és a mandulaműtétet. A rövid mesék nagy szeretettel, játékosan igyekeznek biztatást nyújtani a gyerekeknek.

Elérhetősége a könyvtárban

# data[].attributes.body
Egy ​fájdalmasan őszinte és szívszorító történet, amelyet az élet ihletett

Dása Szmirnova komoly versenytáncos múlttal a háta mögött diplomás táncpedagógus lesz. Angyali szépség, ám a lelke fagyos, mint a tél. Magyarországra költözik, ahol az orosz rutint követve, vasszigorral neveli tanítványait. Anyagi jóléte és szakmai tudása miatt azt hiszi, neki mindent szabad. Szembemegy a magyar oktatási rendszerrel, nem törődve növendékei szüleivel sem. Kezelhetetlen természet, mígnem váratlanul megismerkedik egy szeretetteljes férfival.

Oroszi Hunor gyötrelmes gyermekkora után Istennel a szívében kezd új életet. Agyontetovált, kigyúrt testű drogterapeutaként, őszinte elhivatottsággal segíti a régi önmagára emlékeztető, szerencsétlen sorsú gyerekeket a kiskorúak drogrehabilitációs intézetében.

Két külön világ: társadalmi különbségek, ellentétes oktatási normák, eltérő vallási nézetek.

Elérhetősége a könyvtárban

# data[].attributes.headline
Kerry Fisher: Az ​anya, aki lehettem volna

# data[].attributes.subject
Kerry Fisher: Az ​anya, aki lehettem volna

# data[].attributes.body
Miért ​hagynád el azt, aki nélkül nem tudsz élni?

Vicky Hallnak gyerekként nem adatott meg az a család, amire vágyott. Úgy érezte, mindig ő az utolsó a sorban. Az anyja sohasem figyelt rá igazán, csak a két fiatalabb mostohatestvére.

Huszonegy évesen egyedül ülve az érettségi ünnepségén megfogadja, hogy saját családot alapít és saját életet teremt, tele azzal a szeretettel és figyelemmel, amire mindig is vágyott. Még azon a nyáron Görögországba utazik, ahol találkozik Williammel. Az egynyári kalandból több lesz, mint gondolták, ugyanis a lány teherbe esik. Hiszik, hogy megbirkóznak ezzel a helyzettel. Úgy gondolják, elég lesz, ha elárasztják gyermeküket szeretettel. Ám amikor a kisfiú kétéves lesz, Vicky az egyik nap az anyósára bízza a gyermeket, kisétál az ajtón, és soha többé nem tér vissza.

Milyen anya tesz ilyet? Az, aki olyan titkokat rejteget, amiket el sem tudnánk képzelni…

Elérhetősége a könyvtárban

# data[].attributes.body
Töredékek, ​levelek, interjúk 1991–2016

Elena Ferrante ezúttal dolgozószobájába hívja olvasóit. Kinyitja íróasztalának fiókjait, és felkínálja annak tartalmát: regénytöredékeket, leveleket, interjúkat. Elmondja, hogy miért a rejtőzködést választotta, kiadja levelezését a könyveit megfilmesítő rendezőkkel, beszél arról, hogy miért olyan nehéz tömör és hiteles válaszokat adni olvasók és újságírók kérdéseire, miért nem szereti az interjúkat. Megosztja gondolatait az alkotói munka örömteli és küzdelmes időszakairól, kiadatlan műveiről. Érinti a pszichoanalízis, a szülőváros, az otthon, az anyaság, a feminizmus, a gyerekkori emlékek, az irodalmi elődök, az ihlet és a képzelőerő kimeríthetetlen témáit. A kötet végén összegyűjtött interjúkban újságírók, irodalmárok és olvasók kérdéseire válaszol. A több mint húsz év írói hordalékából egy szenvedélyes író arcképe bomlik ki.

Elérhetősége a könyvtárban

# data[].attributes.body
Rosa ​Larkin élete végre révbe ért. Leszámolt démonjaival, rendbe rakta házasságát, ráadásul tacskója, Virsli immár büszke apuka! Rosa mégis úgy érzi, hogy itt az ideje a váltásnak, és miután kávézója egyre jobban megy, és ő maga is családalapításon gondolkodik, meg akar válni az apró bolttól az öböl partján, amivel minden kezdődött.
Ám mindez nem olyan egyszerű. Jótevője annak idején egy fontos kitétellel hagyta rá a boltot: Rosa nem adhatja el, csupán elajándékozhatja, méghozzá olyasvalakinek, akit méltónak talál rá. Ám hogyan lehet kiválasztani a legméltóbb személyt? Rosa képtelen dönteni, ráadásul miután híre megy, hogy a bolt új gazdáját keresi, idegenek sora jelenik meg Cockleberry Bayben. Egyáltalán nem biztos, hogy mindegyikük jót akar neki és a boltnak, ráadásul terhes családi örökségétől sem szabadulhat.
Rosára új kalandok és viszontagságok várnak, és csak egyetlen dologban lehet biztos: ezután semmi sem lesz a régi.
A fordulatos és szívmelengető Ajándék az öböl partján méltó lezárása Nicola May óriási sikerű Cockleberry Bay-trilógiájának.

Elérhetősége a könyvtárban

# data[].attributes.headline
Nicola May: Találkozzunk az öböl partján

# data[].attributes.subject
Nicola May: Találkozzunk az öböl partján

# data[].attributes.body
Harcolj meg a boldogságért – akkor is, ha saját magadat kell legyőznöd érte

Friss házasként és egy jól menő boltocska, illetve Virsli, a tacsi tulajdonosaként Rosa Smith nem is kívánhatna többet. Ám az élet természetesen nem ennyire egyszerű. Férje, Josh folyton Londonban van, és a féltékenységével és magányával küzdő Rosa visszatér régi rossz szokásaihoz. Egy részeg éjszaka után arra sem emlékszik, hogy megcsalta-e a férjét vagy sem, és Josh végleg Londonba költözik.
Rosának legnagyobb ellenfelével, saját magával kell szembenéznie, hogy megmentse nehezen felépített életét, és közben az orrukat mindenbe beleütő helyiekkel és egy rejtélyes tűzesettel is meg kell küzdenie. Megtalálja vajon Rosa önmagát és boldogságát az öböl partján?

Az elsöprő sikerű Apró bolt az öböl partján folytatásában Nicola May az önmagunkhoz vezető, buktatókkal teli úton kalauzolja végig hőseit és az olvasókat.

Elérhetősége a könyvtárban

# data[].attributes.body
Rosa ​Larkinnak nem igazán jön be a londoni élet: épp kirúgták, és nincs más társa az életben, mint Virsli, az izgága törpetacskó, és főbérlője, a nemtörődöm Josh. Nem csoda hát, hogy a huszonöt éves lány azonnal megragadja az alkalmat, amikor derült égből villámcsapásként megörököl egy kis sarki boltot az angol tengerparton. Titokzatos jótevőjének csak egyetlen feltétele van: Rosa nem adhatja el az örökséget.

Rosa így Virsli társaságában a festői szépségű Cockleberry Baybe utazik, hogy mindenféle tapasztalat nélkül felvirágoztassa a lerobbant üzletet. Közben megismerkedik a kicsi tengerparti közösség fura figuráival, és hódolója is akad bőven, legyen szó akár egy szexi vízvezeték-szerelőről, egy minden hájjal megkent újságíróról, avagy egy jóképű rögbijátékosról. De vajon mindenki az ő javát akarja a faluban, vagy akadnak olyanok, akik a kudarcának örülnének? No és ki lehetett a titokzatos jótevője, aki mintha a síron túlról is figyelné őt?

Elérhetősége a könyvtárban

# data[].attributes.headline
Aanchal Malhotra: Az ​örökkévaló dolgok könyve 

# data[].attributes.subject
Aanchal Malhotra: Az ​örökkévaló dolgok könyve 

# data[].attributes.body
A tízéves Szamír Vidzs élete örökre megváltozik, amikor 1938-ban, egy januári reggelen megpillantja a pisztáciazöld szemű Firdausz Khánt. A családja parfümüzletében dolgozó hindu fiú és az édesapja mellett kalligráfiát tanuló muszlim kislány barátságot kötnek, és egymás mellett tanulják ki családjaik ősi mesterségét. Az évek múltával hivatásuk egy életen át tartó művészi szenvedéllyé, kapcsolatuk pedig mindent elsöprő szerelemmé nemesedik, és a két fiatal arról ábrándozik, hogy egy nap majd összeköthetik a sorsukat.
A történelem vihara azonban szeretett szülővárosukat, Lahórt is eléri, és az utcákon hamarosan véres összecsapások folynak. A szerelmesek két ellenséges oldalon találják magukat; Szamír indiai, Firdausz pedig pakisztáni lesz, és mindkettőjüknek súlyos döntéseket kell meghozniuk, melyek messzire sodorják őket egymástól. Vajon mit őriznek meg a múltból, miközben egyre távolabb kerülnek fiatalságuktól és a szerelmüktől?

Elérhetősége a könyvtárban

# data[].attributes.body
Csöpp… csöpp… csöpp… Tőmondatok. Csepegnek belém, mint az infúzió. Lassan, minden porcikámat, gondolatomat betöltve, olykor fájdalmasan. Anya-fia párbeszéde csak sejtve, de nem értve egymást. Szavak nélkül. Monológok dialógja.
A végén, amikor a tű már nincs a bőröm alatt, akkor elhiszem, el tudom, el akarom hinni, hogy most már jobb lesz, hogy van gyógyulás. Feloldozás. Felismerés. Döntés.
És a szavak is előtörnek…
(Für Anikó)

Légrádi Gergely könyve korunk egyre növekvő létérzéseinek, a szeretetéhségnek és magányosság érzetének megérintő, erős és fájdalmas krónikája.
(Radnóti Zsuzsa)

Elérhetősége a könyvtárban

# data[].attributes.headline
Rose Lagercrantz: Boldogság ​mostanában 

# data[].attributes.subject
Rose Lagercrantz: Boldogság ​mostanában 

# data[].attributes.body
A szerzőpáros évek óta dolgozik együtt, Svédország gyerekirodalmának meghatározó alakjai. Az én boldog életem című könyvet a New York Times a tavalyi 10 legjobb könyv közé sorolja az életkornak megfelelő kategóriában.
Újra itt van Tina! A kislány, aki nagyon boldog. Ma van az utolsó nap az első osztályban. A gyerekek feldíszítik a termet az évzáróra. Ekkor kopogtatnak az ajtón, és Tinát kihívják a folyosóra. Baleset történt. Tinát elönti a hideg veríték. Jéghideg… Az én boldog életem és A szívem ugrál örömében több díjat nyert könyvek folytatása. A Tináról szóló könyveket tizenöt nyelvre fordították le.
Mese barátságról és elválásról, boldogságról és szomorúságról.
A sok-sok finom, kifejező tollrajzzal illusztrált könyvet kezdő olvasóknak is ajánljuk, önálló olvasásra.

Elérhetősége a könyvtárban

# data[].attributes.headline
Laboda Kornél: Gavarin ​és az álomantenna

# data[].attributes.subject
Laboda Kornél: Gavarin ​és az álomantenna

# data[].attributes.body
Gavarin sajnos nem érzi magát jól a Földön. Egész konkrétan szörnyen unja az összes órát az iskolában, és az sem lelkesíti, hogy felnőttként majd húzhatja az igát… Úgyhogy fogja magát, és a kutyájával meg a macskáival katapultál a világűrbe, ahol érdekesnél érdekesebb bolygókat, ráadásul igazi barátokat istalál. Csakhogy hamarosan észreveszik, hogy valami nagyon nem stimmel a világűrben sem. Valaki elszívja az űrlakók álmait. Valaki foglyul ejti azokat, akik nem tetszenek neki… akik nem engedelmeskednek… Kiirtja a fejükből a gondolatokat, a szívükből az érzéseket, a lelkükből a szabadság vágyát. Gavarinnak és barátainak minden eszüket és bátorságukat bevetve meg kell küzdeniük vele, hogy visszanyerjék a szabadságukat és az álmaikat.

Elérhetősége a könyvtárban

# data[].attributes.body
Valóban ​létezik olyan nevű város, hogy Keszthely? – merül föl a kérdés Kőkuti Mátéban (17) egy nyári reggelen. Ám ahelyett, hogy választ kapna erre a látszólag könnyen megválaszolható kérdésre, Máté újabb és újabb rejtélyek hálójába keveredik. Ráadásul szülei távollétében véletlenül megismerkedik eltitkolt nagybátyjával, Simonnal, és a valóság egy pillanat alatt a feje tetejére áll.
Eltelhet-e egy nap alatt két nap? És évek alatt két hét? Hogyan éljünk túl egy unalmasnak ígérkező nyarat? Hogyan kell élvezni a holdfényt? Mit tegyünk, ha félénkek és szerelmesek vagyunk? De a nagy kérdés persze ez marad: boldogok leszünk-e attól, ha engedelmeskedik nekünk a tér és az idő? Na jó, egyszerűbben: összejön-e egy tökéletes randi Annával? Máté mindenesetre pont elindul, hogy kiderítse.

Elérhetősége a könyvtárban

# data[].attributes.headline
Jeff Kinney: Egy ropi naplója 18. - Ész nélkül

# data[].attributes.subject
Jeff Kinney: Egy ropi naplója 18. - Ész nélkül

# data[].attributes.body
Greg Heffley számára a suliba járás nem egy kimondott örömünnep. Úgyhogy amikor kiderül, hogy az önkormányzat be akarja záratni a rosszul muzsikáló intézményt, nem viseli meg túlzottan a hír.

Amikor azonban rájön, hogy így másik iskolába kell majd járnia, mint
a legjobb barátjának, Rowley-nak, egyből észhez kap. Vajon Greg és az osztálytársai meg tudják menteni a sulijukat a süllyesztőtől? Vagy az osztályharc elbukik, és egyes kerül a Ropi-naplóba?

Na de hogy jutott egyáltalán erre a sorsra a suli? Ismerd meg a Ropi-világ legújabb kalandját!

Elérhetősége a könyvtárban

# data[].attributes.body
A Napraforgónővérek megtörtént eseményeken alapuló regény, amely három erős nő sorsát kíséri végig. Hátterük, neveltetésük és értékrendjük nagyon különböző, de mindhárman készek megküzdeni a személyes boldogságukért, családjukért és a szerelemért.

Georgy szakmai elismerésre, Jemma, a rabszolgalány szabadságra vágyik, Anne-May pedig bosszút akar állni a déliek oldalán elesett öccséért.

Útjaik keresztezik egymást, és egy időre összefonódik a sorsuk. Súlyos veszteségek érik őket, a lebilincselő regény végére más ember lesz belőlük, és az életükben mélyreható változások történnek – csakúgy, mint a történelemben.

Ismerd meg sorsukat!

Mélyedj el! Kapcsolj ki! Légy jelen!

Elérhetősége a könyvtárban

# data[].attributes.headline
Gershen Kaufman · Lev Raphael: Állj ​ki magadért!

# data[].attributes.subject
Gershen Kaufman · Lev Raphael: Állj ​ki magadért!

# data[].attributes.body
Ez a könyv a segítségedre lesz. Sok ötletet és példát találhatsz arról, hogy
– hogyan állj ki magadért a társaiddal vagy akár a felnőttekkel szemben,
– úgy lépj fel, hogy ne bánts meg másokat, és ne is kerülj bajba,
– hogyan ismerheted meg magadat jobban – az érzéseidet, a vágyaidat, a céljaidat,
– mit kezdhetsz az olyan erős érzésekkel, mint a harag, a félelem, a szégyenérzet vagy a féltékenység,
– hogyan „raktározz el” boldogságot és magabiztosságot azokra az időkre, amikor nagy szükséged lesz rá,
– hogyan védheted meg magad a közösségi média ártalmaival szemben,
– mit jelent a belső erő és az önbecsülés,
– hogyan érezd magad jobban a bőrödben, és legyél úrrá a helyzeteken akkor is, ha félsz vagy bizonytalan vagy.

Elérhetősége a könyvtárban

# data[].attributes.body
Elsöprő ​családtörténet régi titkokról és új kezdetekről…

Még a boldog családoknak is vannak titkaik…
Naomi a férje váratlan halála óta következetesen újjáépítette az életét, amit a férjével élt Tilsham tengerparti falucskájában.
Martha, az idősebb lánya a néhai férjéhez hasonlóan józan gondolkodású és céltudatos, és határozottan kézben tartja, hogy az élete milyen irányba haladjon. Ha végre teherbe eshetne a férjétől, az élet tökéletesebb nem is lehetne.
Willow, a fiatalabbik mindig derűs és alkalmazkodó természetű volt, mégis az apja nagy csalódására csak sodródott az életben. De most Rick, a varázslatos új barátja mellett igencsak jó oka van, hogy megállapodjon.
A három nő között szorosabb már nem is lehetne a kapcsolat. De vannak dolgok, amiket Naomi eltitkolt a lányai elől. Például Ellist, a rég elveszett és most a múltja mélyéről előkerülő barátját, aki visszahozza az életébe a vidámságot és a csillogást. Azt pedig végképp nem árulta el, hogy a férjével a házassága nem egészen olyan volt, amilyennek látszott…

Elérhetősége a könyvtárban

# data[].attributes.body
A fenti megállapításnak, amit – szíves beleegyezésével – ötéves unokámtól, Verustól vettem kölcsön, az ő hangszerelésében egyértelműen lelkes, ujjongó csengése volt.
Ám, mint tudjuk, ugyanez a kijelentés más hanglejtéssel talán gyakrabban hangzik el, elsősorban a felnőttek, a nyugdíjas korúak ajkáról, s így éppen ellenkező értelmet nyer. Úgy lefelé konyul.
Hogy kinek van igaza? Szerintem mindkét nézet jogos, az élet ugyanis hol derűs, hol meg borús.
Egy biztos: egyetlen életünk van, ne hagyjuk hát, hogy eluralkodjék rajtunk a rosszkedv. Tessék elhinni, hogy mindennek van humoros oldala is. Csak meg kell találni.
Erre tettem kísérletet a kötetbe gyűjtött, rövid írásaimmal. Önök majd eldöntik, milyen sikerrel. - Janikovszky Éva

Elérhetősége a könyvtárban

# data[].attributes.body
A 18. században Nagy Katalin cárnő biztatására németek tízezrei telepedtek le Oroszországban, a Volga mentén, megőrizték nyelvüket, kultúrájukat, és példás szorgalommal művelték földjeiket.
Guzel Jahina főhőse, Jakob Bach egyike a leszármazottaiknak, egy kis német telepen dolgozik tanítóként, és úgy tűnik, semmi izgalmas nem történhet az életében, mígnem…
Mígnem egy nagy szerelem és a bolsevik forradalom fenekestül fel nem forgat mindent az oroszországi németek életében. A nagy világ egyszerre félelmetes hellyé változik, ahonnan Bach elmenekül a szerelmével együtt egy tanyára, majd egyedül neveli a gyermeket, a kis Antjét, aki vér szerint talán nem is az övé. De Antje mégiscsak a gyermek, akit védelmeznie kell, és Bach immár őt próbálja megóvni az összezavarodott új világ minden veszedelmétől.
Bach közben meséket ír, s mindaz, amit kitalál, előbb csodálatos, majd riasztó módon megvalósul a világban…

Elérhetősége a könyvtárban

# data[].attributes.body
Támadás a szexuális normák ellen, felhívás erőszakra, az egyház és a vallás szemtelen kifigurázása – csak néhány indok, miért gondolták úgy egyes kormányok és cenzorok a történelem folyamán, hogy egy irodalmi műnek nem szabad a szélesebb olvasóközönséghez eljutnia.
A fajok eredetétől kezdve, a Bovarynén át az Amerikai psychóig remekművek egész sora került már tiltólistára forradalmi nézetei, szókimondása vagy éppen kendőzetlen stílusa miatt. A gazdagon illusztrált kötet kötelező olvasmány: az írásbeliség kezdetétől napjainkig tekinti át a cenzúra történetét – külön oldalakat szentelve a betiltott magyar irodalomnak is.

Elérhetősége a könyvtárban

# data[].attributes.body
„Szia, Szivi, mikor menjek hozzád legközelebb? Csók, Zsolt”
Beáta nem hisz a szemének, amikor a pár nappal korábban váratlanul elhunyt édesanyja, Szilvia telefonjában ilyen és ehhez hasonló üzeneteket talál. Ezenfelül Szilvi táskája egy különös kulcsot rejt, amelyen szintén az ismeretlen férfi neve köszön vissza.

„Ha megtalálod ezt a kulcsot, mielőbb add oda Kalosa Zsoltnak.” – olvasható a kulcstartón.
A család élete fenekestül felfordul, miközben a nyomozás során egyre több mindenre derül fény az anyuka boldognak vélt életével kapcsolatban. Ez pedig nagy változásokat indít el a lányban, akinek életútja kísértetiesen hasonlít anyjáéra.

Tényleg ő sem vágyik másra az anyaságon kívül? És vajon miért vezet titokban naplót az éj leple alatt?

Elérhetősége a könyvtárban

# data[].attributes.body
Szerhij ​Zsadan költő, író és rocksztár – Ukrajna talán legnépszerűbb krónikása, aki az ország függetlenségével lett nagykorú. Kezdetben szatirikus, polgárpukkasztó hangja az oligarchiába fulladt rendszerváltás és két forradalom tapasztalatától vált élesebbé és komorabbá.
Zsadan néha gúnyos, sokszor szenvedélyes, de mindig emberséges: az érdekli, ahol a személyes összeér a közössel. Dokkmunkások, tetoválók, maffiózók, virágárusok világa ez, olyan embereké, akik beszéd helyett csak legyintenek, és mennek a dolgukra. Van valami dacos súly, valami konok kitartás ebben a lírában. Odakacsint a tanulságoknak, de elneveti magát, mielőtt befejezné a mondatot. Csöndje sem annyira hallgatás, inkább a megfelelő szavak keresése.

Elérhetősége a könyvtárban

# data[].attributes.headline
Rebecca Yarros: Fourth ​Wing – Negyedik szárny

# data[].attributes.subject
Rebecca Yarros: Fourth ​Wing – Negyedik szárny

# data[].attributes.body
A ​húszéves Violet Sorrengail egész eddigi életében azt hitte, a történelem tanulmányozása lesz a feladata az Írnok Kvadránsban az imádott könyvek között.

Azonban az iskola vezénylő tábornoka – aki egyszemélyben a lány kőkemény anyja – megparancsolja, hogy Violetnek be kell lépnie a többszáz jelölt közé, akik Navarre elitjéhez, a sárkánylovasokhoz akarnak tartozni. Ha mindenkinél kisebb és törékenyebb vagy, akkor csak egy hajszál választ el a haláltól… mondjuk azért, mert a sárkányok nem választanak ki „törékeny" embereket, hanem felperzselik őket.

Ráadásul, amikor kevesebb a kapcsolódni hajlandó sárkány, mint kadét, nem meglepő, hogy a többség szívesen végezne Violettel, hogy ezzel is növelje a saját esélyeit a sikerre.

Violetnek minden ravaszságára szüksége lesz, hogy minden újabb napfelkelte életben találja. Közben az iskola falain túl dúló háború egyre gyilkosabb, a királyság védelmét szolgáló erődítmények sorban elesnek, és egyre többen halnak meg.

Elérhetősége a könyvtárban

# data[].attributes.body
Mi lesz a Csacska Macska kávézóval, ha beindul a hatalmas építkezés, amiről véletlenül szerez tudomást Elli és Blake? A gyerekek elhatározzák, hogy utánajárnak a dolognak, ezért nyomok után kutatva átsétálnak a közeli parkba. A fákkal, bokrokkal teli hely arra is tökéletes, hogy teszteljék, vajon más állatoknak is megértik-e a beszédét. Hamarosan találnak is egy furcsa madarat, aki úgy tűnik, igencsak beszédes.
Shazza, a kakadu hangos, akaratos és minden vágya, hogy visszatérhessen otthonába, Ausztráliába. Ám egyelőre meg kell elégednie Elli és Blake társaságával, akik végül rájönnek, hogy mi is az a titokzatos „nyaminyam”, ami után annyira sóvárog a sárga bóbitás madár.

Elérhetősége a könyvtárban

# data[].attributes.body
2008, a gazdasági összeomlás sötét hónapjai. Miles Heller félbehagyta az egyetemet, és már hét éve menekül a saját múltja elől. Most mégis ott kell hagynia a barátnőjét Floridában, és vissza kell térnie New Yorkba. Egyenesen Sunset Parkban, ebben az olcsó brooklyni szomszédságban köt ki, régi barátja, Bing lakhelyén, aki két nővel osztozik egy foglalt házon.

A Sunset Park az önismereti munka regénye: hogyan találod meg újra a helyedet abban a világban, ahonnan elszöktél, és hogyan kezdessz el kapcsolódni embertársaidhoz egy önkéntes száműzetés után.

Paul Auster regénye eredetileg 2010-ben látott napvilágot az Egyesült Államokban. Magyar megjelenésével elmondhatjuk, hogy teljessé vált az életmű: mostantól Auster minden regénye olvasható magyarul.

Elérhetősége a könyvtárban

# data[].attributes.body
Múltunk ​árnyai, negatív gondolataink, függőségeink és rossz szokásaink, ránk zúduló manipulatív üzenetek – ezek azok a sárkányok, amelyek mindannyiunkban ott lakoznak, tüzet okádnak az agyunkra, és amelyekkel meg kell küzdenünk ahhoz, hogy kiegyensúlyozottan és boldogan tudjunk élni. Ha nem tanuljuk meg felismerni a sárkányaink hangját, és elhisszük mindazt, amivel az agyunk bombáz minket, akkor azt az életünk mind a négy – biológiai, társas, pszichés és spirituális – tartóoszlopa megsínyli.
Dr. Amen könyvében elmagyarázza, hogy a sárkányok miért akarják, hogy szorongjunk, depresszióba essünk, vagy lehangoltnak, dühösnek és tehetetlennek érezzük magunkat. Olyan gyakorlatokat mutat, amelyek segítségével képesek leszünk megszelídíteni ezeket a bestiákat, és az agyunkat hangyaként elárasztó negatív gondolatokat is kiirthatjuk. Így visszanyerjük az irányítást az agyunk felett, túlléphetünk a múlt árnyain, és uralmunk alá vonhatjuk a rossz szokásainkat, függőségeinket. Képesek leszünk felismerni, mi valós és mi nem, képesek leszünk erősíteni az önbizalmunkat, kordában tartani az elménket, és ezáltal kiegyensúlyozottabb, boldogabb életet élni.

Elérhetősége a könyvtárban

# data[].attributes.body
Ez ​a könyv az élvezetről szól.
És a fájdalomról.
De leginkább az élvezet és a fájdalom közötti szoros kapcsolatról, illetve arról, mennyire fontos ma megérteni ezt a kapcsolatot ahhoz, hogy normális életet élhessünk.
Miért? Mert a bőség korszaka köszöntött ránk: nem kell aggódnunk a túlélés miatt, hiszen van bőven élelmünk, gyógyszerünk. Ráadásul a szórakozás különböző formái – például videojátékok, online szex, vásárlás, szerencsejáték formájában – szinte korlátlanul elérhetők. A telefonunkon, a Facebookon, az Instagramon keresztül folyamatosan kapcsolatban vagyunk a külvilággal, az élvezettel kecsegtető mindennapi ingerek sora végtelen, így aztán könnyen a kényszeres túlfogyasztás áldozataivá válhatunk.
A Dopaminkorszakban Dr. Anna Lembke pszichiáter bemutatja a legújabb tudományos magyarázatokat arra, miért vezet fájdalomhoz, hogy fáradhatatlanul hajszoljuk az élvezeteket. Könnyen érthető metaforák és valódi esettanulmányok segítségével magyarázza el, mi történik bennünk neurológiai szinten, s hogy miként tudunk úrrá lenni saját függőségeinken, s tudjuk kordában tartani a függőséget okozó dopaminigényünket.

Elérhetősége a könyvtárban

# data[].attributes.headline
Guzel Jahina: Szerelvény Szamarkand felé

# data[].attributes.subject
Guzel Jahina: Szerelvény Szamarkand felé

# data[].attributes.body
A polgárháborútól meggyötört Szovjet-Oroszország hatalmas területein éhínség dúl, és árván maradt gyerekek tízezrei próbálnak életben maradni, ahogy csak lehet: csavarognak, lopnak… de leginkább fáznak és éheznek. Gyejev szerelvényparancsnok és Belaja komisszár ötszáz ilyen gyereket evakuál Kazanyból Szamarkandba… Hosszú, viszontagságos vonatozás vár rájuk a Volga-vidékről a kazak sztyeppéken és a Kizil- sivatagon át, s miközben hol borzalmas kegyetlenséggel, hol a korábbi véres harcokat túlélt emberekben mégiscsak megmaradt vagy épp a gyerekek láttán feléledő és akár önfeláldozó tettekre is sarkalló humánummal találkoznak, emberi sorsok sokaságát ismerjük meg: menekült parasztokat, csekistákat, kozákokat – és a kis csavargók különleges világát is: a nyelvüket, lelki életük szövevényeit, babonáikat, reményeiket.

Elérhetősége a könyvtárban

# data[].attributes.body
A nagy szerelmek ideje is lejár?

Zsuzsa visszatér a balatoni kisváros sétányára, és a Lady Lavender bolt pultja mögött egy régi ismerőssel találja szembe magát. Ennek a találkozásnak azonban sokan nem örülnek. Lánya, Éva sok kérdésre vár választ. Valamint a korzón vaníliás sütemények csábítják egy másik élet felé.

Véletlenül bukkant föl az ismerős idegen, aki negyven éve a világot jelentette neki? A titkokkal teli férfi vajon tényleg az, akinek mondja magát?

Hidasi Judit sorozatának negyedik részében a Balaton-part ismét megtelik élettel és izgalommal. A Prosecco Klub tagjai a sétányon élik szinte minden percüket, felbukkan Éva, Nóri és Gabi is. Szerelmi életük pedig természetesen most sem mentes a bonyodalmaktól. A választ sokszor Zsuzsától várják, aki maga is elveszik a forró nyárban és egy régi kalandban.

Elérhetősége a könyvtárban

# data[].attributes.body
Süsü bácsi meghívta Tatut és Patut, hogy látogassák meg őt Tucatfalván. Vonatjegyet is küldött nekik.
De jaj! Mégis, mit vigyenek magukkal? Nyuginyuszit és vészmazsolát mindenképpen.
És ha pisilniük kell majd a vonaton? Vagy ennének egy jégkrémet? És vajon hogyan találnak vissza a helyükre az étkezőkocsiból?A népszerű furavári fickók kalandja megmutatja, milyen izgalmas és érdekes dolog az utazás. Közben pedig tempóból és szorult helyzetekből sincs hiány, hiszen Tatu és Patu vad üldözésbe is keveredik a vonaton.

A szerzőpáros, Aino Havukainen és Sami Toivonen elnyerte a gyermek- és ifjúsági könyvek illusztrátorainak szóló legrangosabb finnországi elismerést, a Rudolf Koivu-díjat.
A Tatu és Patu sorozatot számtalan nyelvre lefordították.

Elérhetősége a könyvtárban

# data[].attributes.body
Ahogy ​a szőlő is csak akkor hozza a kívánt gyümölcsöt, ha kemény munkát fektetnek bele, úgy Bianca és Matteo is elhatározza, hogy szembeszállnak az élet viszontagságaival a szerelmükért, amelyet beárnyékolnak a lány múltjából felbukkanó emlékek és egy titokzatos bűntény.

Az egyre rejtélyesebb merényletek keltette feszültség sűrű fátyolként ereszkedik a toszkán hegyvidékre. A rendőrség elszántan kutat, hogy fény derüljön a Visconti családot ért támadás körülményeire. Döbbenetes titkok látnak napvilágot, amely alapjaiban rengeti meg a szerelmesek egymásba vetett bizalmát.

Bianca továbbra is elszántan küzd, hogy elfogadja a sors csapásait, ennek köszönhetően a sérülései talán gyógyulni kezdenek. Ahogy a szeme előtt lassan felszáll a köd, kirajzolódik egy kanyargós és rögös út, ami az álmai beteljesedése felé vezeti, de hamar rádöbben, hogy ezt az ösvényt választani súlyos áldozatokkal jár…

Elérhetősége a könyvtárban

# data[].attributes.body
Bianca egy lélektépő szerelemi viszony után nehéz szívvel tér vissza a magas hegyek és zöldellő szőlőligetek között megbúvó családi birtokra. Azt reméli, hogy a szemet gyönyörködtető látvány, a nyugodt környezet és a családja szeretete gyógyír lesz az összetört szívére. Ám ahogy az emlékek egyre élénkebben kerülnek a felszínre, Bianca úgy veszíti el újra a kontrollt az élete felett.
A lázadó viselkedése miatt a családjával való viszonya megromlik. Az egyetlen ember, akihez ragaszkodna, Matteo, aki évek óta reménytelenül szerelmes a lányba. Matteo azonban a korábbi visszautasítások miatt csalódott, ezért úgy dönt, inkább elfelejti Biancát és elmerül egy gyilkosság utáni nyomozásban.

Elérhetősége a könyvtárban

# data[].attributes.body
Az 1950-es években járunk a kanadai Québecben, ahol az angol és francia közösségek együttélése csak látszólag harmonikus, a mélyben súlyos feszültségek húzódnak.
A tizenöt éves Maggie Hughes angol apja sem szíveli a franciákat, s mindenáron meg akarja akadályozni, hogy Maggie a szomszédos farmon élő francia fiúhoz menjen feleségül. Így amikor Maggie teherbe esik, a szülei ráveszik, hogy mondjon le a kislányról, s az újszülött Elodie árvaházba kerül.
A kislány amúgy sem könnyű sorsa újabb tragikus fordulatot vesz, amikor a nagyobb állami támogatás miatt a gyermekotthont, ahol él, elmegyógyintézetté, a több ezer állami gondozott gyermeket pedig értelmi fogyatékossá nyilvánítják.
Van-e szabadulás ebből a kilátástalan helyzetből? Túl lehet-e élni egy léleknyomorító intézmény megaláztatásait, és létezhet-e feloldozás és megnyugvás egy anya számára, aki ilyen helyzetbe taszította gyermekét?

Elérhetősége a könyvtárban

# data[].attributes.body
Maddie-nek ​egész életében megmondták, hogy ki ő.

Ghánai szülei számára ő Maame, a nő: az, aki gondoskodik a családról. Az anyja helyettese. A Parkinson-kórban szenvedő édesapja fő gondozója. Aki megőrzi a békét – és a titkokat.

Itt az ideje, hogy beszéljen!

Amikor végre megkapja a lehetőséget, hogy elhagyja az otthonát, Maddie elhatározza, hogy olyan nő lesz, amilyen szeretne lenni. Olyan, aki élénksárga kosztümöt visel, olyan férfiakkal randizik, akik biztosan nem szerepelnek az anyja férjjelöltjeinek a listáján, és szembeszáll a főnöke mikroagressziójával. Elhatározza, hogy olyan valaki lesz, akinek nem kell minden döntésre rákeresnie a Google-ban. De amikor bekövetkezik a tragédia, Maddie kénytelen szembenézni azzal a rizikóval – és jutalommal –, amit a szíve kockáztatása jelent.

Vajon mindent el kell veszítenie ahhoz, hogy megtalálja a hangját?

Elérhetősége a könyvtárban

# data[].attributes.headline
Gabriel Garcia Marquez: Találkozunk augusztusban

# data[].attributes.subject
Gabriel Garcia Marquez: Találkozunk augusztusban

# data[].attributes.body
Az öt rövid történet egy Ana Magdalena nevű asszonyról szól, aki minden augusztusban elutazik édesanyja sírjához. A nő boldog házasságban él, ám a szigeten egyetlen éjszakára minden évben más emberré válik, idegen férfiak karjaiban.

A Találkozunk augusztusban valódi irodalmi szenzáció, a vágy, a szabadság és az életöröm könyve. García Márquez 1999-ben kezdett el dolgozni rajta, és végül a 2004-es, ötödik változatot tekintette véglegesnek, ám úgy döntött, hogy a könyv nem elég jó, és „meg kell semmisíteni". Fiai, Rodrigo és Gonzalo most úgy határoztak, apjuk halálának tizedik évfordulójára mégis publikálják a kisregényt, amely szerintük annak a végső erőfeszítésnek a gyümölcse, hogy García Márquez minden nehézség ellenére sem hagyott fel az alkotással.

Elérhetősége a könyvtárban

# data[].attributes.body
Fern Brookbanks felnőtt életének túl nagy részét pazarolta arra, hogy Will Baxteren agyaljon. A húszas évei elején mindössze egy napot töltött együtt a bosszantóan szívdöglesztő és idealista művésszel egy véletlen találkozásnak köszönhetően. Az időzítés rossz volt, a kémia viszont tagadhatatlan: minden titkukat és álmukat megosztották egymással, és megfogadták, egy év múlva újra találkoznak. Fern elment a megbeszélt helyre. Will nem.

Évekkel később, harminckét évesen Fern élete kicsit sem hasonlít arra, amit egykor elképzelt magának. Ahelyett, hogy meghódítaná a nagyvárost, édesanyja tóparti panzióját vezeti, hiába fogadta meg hajdanán, hogy erre soha nem kerülhet sor. Az egész hely egy káosz, ráadásul az ex-pasija a menedzser.

Fernnek szüksége van egy tervre – egy mentőövre. Meglepetésére ez épp Will képében érkezik, aki kilenc év késéssel, kezében bőrönddel toppan be, készen arra, hogy segítsen. Talán a férfi az egyetlen, aki megérti, min megy keresztül.

Elérhetősége a könyvtárban

# data[].attributes.body
Mosonyi Karolina 1848 tavaszán egy tipikus tizenéves lány életét éli. Iskolába jár, rajong a színházért, az irodalomért, pletykál a barátnőivel, és olykor emiatt bajba is kerül.

Karolina naplót is ír, akárcsak annak idején édesanyja és nagynénje. Az első szerelem is megérinti ezekben a mozgalmas, lázas napokban, amikor a nagyvilágban és hazánkban sorra érkeznek a hihetetlen és egy fiatal lány számára rendkívül izgalmas hírek. Mindenki az újabb párizsi revolúcióról, a pozsonyi diétáról, majd az addig elképzelhetetlen bécsi forradalomról beszél, és egyre inkább nyilvánvalóvá válik, hogy a Pest-Budán sem kell sok a forradalmi szikra kipattanásához.

Márpedig ebből Mosonyi Karolina sem akar kimaradni! Ezért hallatlan dologra szánja el magát; megszökik otthonról, és elindul a Pilvax kávéházba, mert tudja, hogy a forradalmi ifjúság ott gyülekezik, és a szerelmét is megtalálhatja ott. Ami ezután következik, az a fiatal lány életének legnagyobb kalandja és egyúttal az ország történelmének egyik legjelentősebb napja lesz.

Elérhetősége a könyvtárban

# data[].attributes.body
A két írás a szerzőtől megszokott szikár, pontos és kíméletlenül őszinte mondatokban beszéli el egy férfi és egy nő – Ernaux édesapja és édesanyja – életét. A hely, amellyel az írónő első nagy irodalmi sikerét aratta, az apáról szól, aki nincstelen, iskolázatlan családból származott, de hihetetlen fegyelemmel és szorgalommal egy szatócsüzlet-kávézó tulajdonosává küzdötte fel magát a normandiai kisvárosban. A viszonylagos anyagi biztonság megszerzése mellett azonban nem marad idő a műveltség elsajátítására, ami folyamatos szégyenérzettel tölti el – miközben a középiskolai tanárrá, majd párizsi íróvá váló lánya árulónak érzi magát. Az Egy asszony Ernaux édesanyjának életét beszéli el, nem sokkal azután, hogy Alzheimer-kórban, emlékezetét és szellemi-fizikai képességeit fokozatosan elveszítve meghalt.

Elérhetősége a könyvtárban

# data[].attributes.body
E könyv csodás rajzai, vidám szövege és villámgyorsan megjegyezhető egyszerű francia szavai elrepítenek a szerelem városába és haza – oda, ahol a legjobb.
A verseket Szabó T. Anna fordításában olvashatjuk.
Benjamin Chaud ismert és népszerű francia író és illusztrátor.

Pamela Druckerman Párizsban élő amerikai újságíró, Emmy-díjas dokumentumfilm-producer. A Se hiszti, se nyafogás – Boldog francia gyerekek című bestseller szerzője, amelyet eddig harminc nyelvre fordítottak le. Másik sikerkönyve a Bohém szülők kézikönyve.

Elérhetősége a könyvtárban

# data[].attributes.headline
Pamela Druckerman: Se hiszti, se nyafogás

# data[].attributes.subject
Pamela Druckerman: Se hiszti, se nyafogás

# data[].attributes.body
Pamela Druckerman amerikai újságíró Párizsban várja első gyermekét, és a kilenc hónap alatt – meg persze utána is – ráébred, mennyire különbözik az angolszász és a francia kultúra viszonya a gyerekekhez. Sőt nemcsak a gyerekekhez, a várandóssághoz és a családhoz is. Hogyan csinálják a franciák?
Szülőtársakkal, pszichológusokkal, bölcsődei gondozókkal és óvónőkkel beszélget, hogy megértse a könnyed francia gyereknevelés, a pihentető, átaludt éjszakák és a válogatást nem ismerő, egészséges etetés titkát. Beszélgetései és néha vicces, néha keserves személyes tapasztalatai hatására maga is a gyereket királyként tisztelő, neki mindent alárendelő angolszász helyett a francia módszer hívéül szegődik. Belátja, hogy mindenki jobban jár azzal, ha nem a világot akarja a gyerekéhez igazítani, hanem a gyereket próbálja a világ részévé tenni.

Elérhetősége a könyvtárban

# data[].attributes.headline
Pamela Druckerman: Bohém szülők kézikönyve

# data[].attributes.subject
Pamela Druckerman: Bohém szülők kézikönyve

# data[].attributes.body
Pamela Druckerman kisgyerekes amerikai anyukaként hosszú időt töltött Franciaországban, és rácsodálkozott, mennyire másként szervezik az életüket a francia párok, mennyire más alapelvek és keretek között nevelik a gyerekeiket.
Természetesen nincs csodaszer, amely egyik napról a másikra megváltoztatja a magyar szülők életét, és megoldja az összes problémáikat, de ebben a könyvben a szerző megoszt velünk 100 olyan tippet, amelyeket ha átgondolunk és adaptálunk a saját életünkre, valószínűleg boldogabbak, kiegyensúlyozottabbak leszünk, a gyerekeink pedig jobban fognak alkalmazkodni életük során a legkülönbözőbb emberekhez és helyzetekhez.
Ugye jól hangzik?

Elérhetősége a könyvtárban

# data[].attributes.body
Santa ​Cruz, 1953. Jean-Luc a múltja elől menekül. Az arcát elcsúfító sebhely csekély ár azért, hogy túlélte Franciaország náci megszállásának borzalmait. Azóta új életet kezdett Kaliforniában, ahol családja van. Váratlanul éri, amikor kopogtat ajtaján a múlt.
Párizs, 1944. Egy fiatal zsidó nő egész addigi élete egy szívdobbanásnyi idő alatt romba dől. Amikor felterelik az Auschwitzba induló vonatra, végső kétségbeesésében egy idegen férfira bízza legdrágább kincsét. Nem marad más számára, csak a remény, hogy a kisbabája túléli.
Ott, a sötétbe borult peronon egymásba fonódik két ember sorsa, akik akkor még el sem tudják képzelni, mekkora hatással lesznek hirtelen meghozott döntéseik a jövőjük alakulására.

Elérhetősége a könyvtárban

# data[].attributes.body
Charlie White nem hétköznapi ember, nem szokványos életúttal. A rádió feltalálása előtt született, és megélte, hogy okostelefont használjon. Az őt ért sorscsapásoknak köszönhetően hamar ki kellett alakítania a túlélési stratégiáit. Életének több mint száz kalandos éve alatt keresztül-kasul beutazta az amerikai kontinenst, szvingelt a jazzkorszakban, mentősként dolgozott a nagy gazdasági világválság gengszterháborúinak idején, tagja volt a nyitott szívműtéteket kikísérletező orvosgárdának, utazott az Amazonason Peru elnökének díszvendégeként…

Von Drehle fő kérdése, hogy vajon milyen tulajdonságok, képességek, milyen hozzáállás tesz valakit képessé arra, hogy drámai változások ellenére is mesterien boldoguljon az életben?
A Charlie könyve inspiráló történet egy bölcs emberről, aki szívósságával és alkalmazkodó képességével mindnyájunknak megtanítja, hogyan törekedhetünk a boldog és értékes életre.

Elérhetősége a könyvtárban

# data[].attributes.body
Kat ​Cavanaugh tökéletes világa egy pillanat alatt szilánkokra törik. Lánya szakadt sárga ruhájának emléke, drága arcát árnyékoló szép szőke haja – és a saját szívet tépő zokogása…

Kat átéli minden anya rémálmát, amikor a lányát holtan találják. A rendőrség szerint öngyilkos lett, de Kat nem akar hinni a rendőrségnek – akkor sem, amikor megmutatják neki az ismerős, kecses kézírással írt, elmaszatolt búcsúlevelet, amit Grace hátrahagyott. Kat tudja, hogy élénk, vidám lánya soha nem lett volna öngyilkos.

Ám ahogy kutatni kezd Grace parfümillatú, mosolygós képekkel teli szobájában, olyan titkokra talál, amiket a lánya sosem osztott meg vele. El kell gondolkodnia, valójában mennyit tudott arról a fiatal nőről, akivé a gyermeke válni kezdett.

Kat eltökélt, hogy megtudja, mi történt Grace-szel a halálának éjszakáján, még ha ezért saját zavaros múltjával is szembe kell néznie.

Elérhetősége a könyvtárban

# data[].attributes.body
A „Kreml mágusának” hívták. A titokzatos Vagyim Baranov színházi rendező, majd televíziós valóságshow-k producere volt, mielőtt a Cárnak nevezett Putyin szürke eminenciása lett. Miután lemondott politikai tanácsadói posztjáról, számos legenda terjedt róla, ám senki nem tudta megmondani, mi az igaz, és mi a hamis ezekben. Mígnem egy éjszaka elmondta történetét e könyv elbeszélőjének…

A Kreml mágusa a csecsen háborútól a szocsi téli olimpián keresztül az ukrajnai válságig a mai Oroszország regénye, amely a Putyin-korszak kulisszatitkainak feltárása mellett a hatalom természetéről szóló reflexiókkal is lebilincseli az olvasót.

Elérhetősége a könyvtárban

# data[].attributes.body
Emilynek, ​a bájos londoni társaságbeli lánynak tulajdonképpen esze ágában sem lett volna buliba menni. Valahogy mégis ott találja magát mélyen dekoltált koktélruhában a barátnője bulijában, ahol első pillantásra beleszeret a legszívdöglesztőbb vendégbe, az ellenállhatatlanul vonzó skót festőművészbe, Roryba.
Mire Emily észbe kap, máris Rory ágyában, majd az anyakönyvvezető előtt találja magát, majd hamarosan megérkeznek a távoli skót szigetre, ahol a férfi felmenőinek kastélya áll.

Emily igyekszik beilleszkedni új környezetébe, Rory azonban egyre szeszélyesebben viselkedik, az érzelmi hullámvasútra került Emily pedig egy nap alkalmatlan pillanatban érkezik haza, és olyasminek lesz szemtanúja, amit nem az ő szemének szántak.

Elérhetősége a könyvtárban

# data[].attributes.body
Shay ​Goldstein közel egy évtizede Seattle egyik rádiós csatornájának a producere, és nem is tudja elképzelni, hogy máshol dolgozzon. Csakhogy az utóbbi időben állandósultak a konfliktusok közte és Dominic Yun, a fiatal riporter, a rádió új munkatársa között. Dominic mesterfokozatú újságírói végzettséggel érkezett a csatornához, és meg van róla győződve, hogy mindent tud a rádiós szakmáról.
Miközben a csatorna a fennmaradásért küzd, Shay új műsorötlettel áll elő, amit a főnöke lelkesen és azonnal jóvá is hagy. Az Ex Talk című új műsorban két egykori partner adna élő adásban kapcsolati tanácsokat a hallgatóknak, és Shay főnöke úgy dönt, Shay és Dominic kiváló műsorvezetők lesznek, mivel amúgy is elég feszült a kapcsolatuk. Shay és Dominic eleinte nem örülnek sem annak, hogy hazudniuk kell a hallgatóknak, sem egymás társaságának, de nincs választásuk: vagy elvállalják, vagy elveszítik a munkájukat.

Elérhetősége a könyvtárban

# data[].attributes.body
1944-ben ​az alig tizennyolc éves Mathilde beleszeret az elzászi falujukban állomásozó francia csapat marokkói tisztjébe, Amin Belhadzsba. Mathilde, aki úgy érzi, hogy a háború megfosztotta fiatalságától, unalmas, szürke életre kárhoztatta, a romantikus regényekből megismert szenvedélyre, érzéki örömökre, kalandokra vágyik. A felszabadulás után követi férjét a francia protektorátusba, Marokkóba, amely ábrándjaiban a felhőtlen kék ég, a ragyogó napsütés, az illatos virágok és zamatos gyümölcsök földje. Ám csalódnia kell, egészen másmilyen valóság vár rá, új hazája hamarosan az elveszett illúziók országává változik számára. A fiatal pár Mekneszben telepszik le, ahol a franciák lakta Újvárost láthatatlan, ám annál leküzdhetetlenebb határ választja el az araboknak otthont adó óvárostól. Míg Amin ádáz munkával igyekszik az örökül kapott terméketlen, köves földből virágzó majorságot teremteni, addig a pénztelenségtől, kirekesztettségtől és magánytól szenvedő Mathilde egyre elkeseredettebben próbálja megtalálni a helyét.

Elérhetősége a könyvtárban

# data[].attributes.body
Gasztronómiánk ​történetének sötét foltja éppen az az időszak, amikor az úgynevezett „magyar konyha” kialakult. A 19. század első kétharmadában kinyomtatott szakácskönyvek németből fordított, lopott holmik. Ezért érdemes előkotorni a múzeumi kézirattárak, családi konyhafiókok mélyéről a kéziratos receptgyűjteményeket. Egy ilyet tart a kezében az olvasó. Jómódú nyugat-dunántúli háziasszony fazekaiba és tepsijeibe szimatolhatunk be az 1830–1850-es években. Még nem gázolunk szügyig paprikás zsírban, helyette – nyilván osztrák hatásra – húslevesben és tejfölben lehet lubickolni, de már vígan barnállik a rántás, és a ránk zúduló tojásmennyiség láttán nem dicsérhetjük eléggé a tyúkok serénységét. Hogy ez nem „magyar konyha”? De igen. Akkor és ott ilyen volt. (Annyit mondhatok: soha rosszabbat.)

Elérhetősége a könyvtárban

# data[].attributes.body
Ez a könyv tíz évvel ezelőtt megjelent egy másik kiadónál. Maradéktalanul elfogyott hamar, ezért is fontolgattam már két-három éve, hogy érdemes lenne újra megjelentetni. Azóta nagyot fordult a világ: az itt olvasható recepteket már én magam se csak kulináris érdekességként szedem elő, hanem egyre többet használok, ha másként nem, ihletforrásként a mindennapi főzéshez.

Az előző kiadáshoz képest jó pár dolog változott. Frissítettem a bevezetőt, kivettem néhány olyan receptet, amelyiknek az alapanyagai ma már túlságosan drágák vagy nem kaphatóak, de betettem újakat is, így az eredeti 100 helyett most 130 szerepel. A régi leírásokhoz fűzött megjegyzéseim is bővültek, módosultak, igazodva a 2023-as bolti, piaci lehetőségekhez és árakhoz.

Saly Noémi

Elérhetősége a könyvtárban

# data[].attributes.body
2022. augusztus 12-én Salman Rushdie éppen a politikai okokból üldözött írókról készült beszédet tartani New York állam egyik kisvárosában, amikor egy vallási fanatikus merényletet kísérelt meg ellene. Rushdie csodával határos módon túlélte a tizenöt késszúrást, ám maradandó sérüléseket szenvedett, többek között elvesztette jobb szeme világát is.

Ennek a traumatikus eseménynek és az utána következő testi-lelki felépülésnek a krónikája a Kés című kötet. A Booker-díjas szerző megkapó őszinteséggel és intimitással beszél a kórházban töltött heteiről, a mindennapokba való visszatérés nehézségeiről, a talpra állás gyötrelmeiről és a szeretet megtartó erejéről. Egyúttal képzeletben párbeszédet is folytat a merénylőjével, s rendületlenül hitet tesz amellett, hogy „a művészet emberi mivoltunk lényegét alkotja, és nem kér különleges védelmet, csak jogot a létezésre”.

Elérhetősége a könyvtárban

# data[].attributes.body
A tizenöt éves Lisa átlagos kamasz, aki sütkérezik a fiúk és a férfiak újdonsült figyelmében. Amikor viselkedése hirtelen megváltozik, tanárai aggódni kezdenek, átmeneti hangulatingadozásnál többre gondolnak. A lány végül elmondja, hogy többször is bántalmazták, és a gyanú egy Marco nevű fiatal férfira terelődik, aki néhány hónapig Liza szüleinek házában dolgozott. A szegény családból származó, erőszakos, alkalmi munkákból tengődő, egyedülálló férfit habozás nélkül tíz év börtönre ítélik.

Mindenki elintézettnek tekinti az ügyet, és továbblép, a húszéves Lisát azonban bűntudat gyötri. A fellebbviteli tárgyalás előtt új ügyvédet keres egy nő személyében. Alice Keridreux elvállalja az ügyet, és karrierje legkockázatosabb tárgyalása elé néz: egy hazug áldozatot kell védenie.

Elérhetősége a könyvtárban

# data[].attributes.headline
Taylor Jenkins Ried: Evelyn Hugo hét férje

# data[].attributes.subject
Taylor Jenkins Ried: Evelyn Hugo hét férje

# data[].attributes.body
Egy szédítő hollywoodi karrier. Egy mélyen eltemetett titok.

A legendás, de teljes visszavonultságban élő világsztár, Evelyn Hugo évtizedek óta először hajlandó interjút adni. A döntésénél már csak a választása meglepőbb: ragaszkodik egy fiatal, ismeretlen újságírónőhöz, Monique Granthoz. Miért pont neki jut ez az álomlehetőség?

Aztán Evelyn emeli a tétet. Mert a szimpla sztárinterjú helyett sokkal többet ajánl. Mindent. A teljes igazságot csillogóan botrányos életéről. Semmit sem szépítve és semmit sem elhallgatva.

Ahogy elkezdődik a munka, az újságírónő nemsokára sejteni kezdi: valamilyen módon összefonódik saját sorsa és Evelyn múltja. Ám ennek a titoknak nagy ára van.

Szerelmek, végzetek, barátságok és árulások, aztán egy elképesztő csavar…

Ez a szenvedély és az életbölcsesség letehetetlen regénye.

Elérhetősége a könyvtárban

# data[].attributes.body
1828, Kanton. Robin Swift elárvul a kolera következtében, és hamarosan Londonban találja magát a titokzatos Lovell professzornak köszönhetően. Ott éveken keresztül tanul latint, ógörögöt és kínait, hogy felkészüljön a napra, amikor beiratkozik a patinás Oxfordi Egyetem Királyi Fordítói Intézetébe – másnéven a Bábelbe. A torony és annak hallgatói a fordítói világ szíve, és ami még fontosabb, a mágiáé is. Az ezüstmunka – a fordítások közben elsikkadó jelentést ezüstrudak segítségével hasznosító tevékenység – a briteket páratlan hatalommal ruházta fel, mivel ezt a misztikus eljárást a Birodalom gyarmati terjeszkedésének szolgálatába állították.

Robin számára az Oxford utópia, amely által tudásra tehet szert. A tudás azonban meghajol a hatalom előtt, és mint Britanniában nevelkedett kínai rájön, hogy a Bábelt szolgálni nem jelent mást, mint elárulni a szülőföldjét.

Elérhetősége a könyvtárban

# data[].attributes.body
Hitler bombái megállás nélkül záporoznak az ostrom alatt álló Angliára. Ruby Shadwell is eléri a legpusztítóbb csapás – az egész családja odavész Coventry bombázásakor. A lány magára marad a káoszba fulladt városban, de elhatározza, hogy bármibe kerül, megpróbálja túlélni a háborút és újraépíteni az életét. Egy véletlen találkozás az utcagyerek Tommyval és Jean-Paul Clayton őrmesterrel új távlatokat nyit meg Ruby előtt. Hiába nem akar kötődni többé érzelmileg senkihez, mert eddig azt tanulta meg, hogy ez mérhetetlen fájdalommal jár; egy idő után elfogadja a körülötte lévők segítségét és a kisfiú társaságát.

Vajon lehet új életet építeni a romok között, vagy a háború elveszi az ember utolsó esélyét is a boldogságra?

Elérhetősége a könyvtárban

# data[].attributes.headline
Adaobi Tricia Nwaubani: A baobab árnyékában

# data[].attributes.subject
Adaobi Tricia Nwaubani: A baobab árnyékában

# data[].attributes.body
2014. április 14-én a Boko Haram terrorszervezet kétszázhetvenhat nigériai iskoláslányt rabolt el. Néhányuknak sikerült megmenekülnie. Ez az ő történetük.
Egy pár új cipő, egyetemi diploma, szerelem, boldogság… Ilyesmikről álmodozik egy lány egy nigériai faluban. Ya Ta szorgalmasan tanul, és keményen dolgozik, hogy segítse a családját, a jövője pedig fényesnek tűnik, hiszen a falujából ő az első lány, akit felvettek az állami ösztöndíjasok közé. A papa rádiója viszont egyre félelmetesebb hírekről számol be. Ya Ta álmai akkor fordulnak rémálomba, amikor faluját megtámadja a Boko Haram iszlamista terrorszervezet. Elrabolják, és a többi lánnyal együtt az erdőbe hurcolják, ahol kénytelen felvenni fogvatartói radikális hitét, és végignézni, ahogy legjobb barátnői teljesen alávetik magukat az új rendnek. És bármennyire is lehetetlennek tűnik a szökés, meg kell vele próbálkoznia…
Adaobi Tricia Nwaubani megrendítő regénye a megmenekült lányok visszaemlékezései alapján készült.

Elérhetősége a könyvtárban

# data[].attributes.headline
N. Pál József-Novák Miklós: A magyar sport története

# data[].attributes.subject
N. Pál József-Novák Miklós: A magyar sport története

# data[].attributes.body
E könyv majd' másfél évszázad históriája, a sport felől nézve történelmünkre, ama szándékkal, hogy megmutassuk, sorsunk ekként szemlélve is tanulságos. Nem részletes adattár tehát, meglehet, számos – az olvasónak joggal hiányzó – mozzanat kimaradt. Ám hisszük, a sportot mint élményt, kötődést, identitást adó „Isten ajándékát” – vagy a minderre még élő igény hordozóját legalább – az újabb idő tendenciái ellenében is sikerült megidézni. S tanúskodni, hogy van mire emlékeznünk.

Elérhetősége a könyvtárban

# data[].attributes.body
Az indázó bokroktól, fáktól takart óriási kert mélyén áll a ház. Áll öregen és örökös jelenben. Otthonszaga, meseillata van. Mesélnek a gyerekek, mesél csudás legendákat a savanyúcukrot szopogató nagymama – igaz történeteket, bajról és szerencsés megmenekülésekről a süket, ordító, szörtyögve alvó nagypapa –, s elmondja az ősi mítoszok homályából előlépő Simon család eredetének és lombosodásának jelképes töténetét is.
A jelenidő rideg fénye, kegyetlen csendje áttör a mesék meleg, áramló poézisén. Az ötvenes években vagyunk. Az egymásra rétegzett, a jelen pillanatiba csomósodott történeteknek egy tíz év körüli kisfiú a főszereplője. Megfogalmazatlanul is világos a példázatok tanulsága: a bűnöket és bűnhődéseket újrakezdésnek, feloldozásnak kell követnie.
A fiatal író érett, jelentős művet írt: történetének erős sodrása, sűrű ritmusa van. Minden mondata feszült, minden részlete izgalmas. Szuggesztív, olvasmányos és fontos könyve az Egy családregény vége.

Elérhetősége a könyvtárban

# data[].attributes.body
A ​művészeti irányzatok közül egyedül a szürrealizmusnak vannak olyan szélsőségesen különböző képviselői, mint René Magritte és Joan Miró. Ennek az az oka, hogy eredetileg nem képzőművészeti mozgalom volt, hanem filozófiai stratégia, életforma: lázadás a fennálló rendszer ellen, amelyik az első világháború iszonyatos mészárszékére vezette az emberiséget. A népszerű zoológus szerző és szürrealista festőművész, Desmond Morris, a művek elemzése helyett az emberre; az alkotók különös és érdekes, hol vonzó, hol taszító személyiségére összpontosítja figyelmét – erős vagy esendő, megszállott vagy közönyös, magányt kereső vagy nagy társaságban sziporkázó, merész különcségekben tobzódó, vagy visszavonult, csendes figurákként mutatja be művésztársait.

Elérhetősége a könyvtárban

# data[].attributes.headline
Laura Imai Messina: Amit a szélre bíztunk

# data[].attributes.subject
Laura Imai Messina: Amit a szélre bíztunk

# data[].attributes.body
Jui világa véget ért 2011. március 11-én. Ekkor ragadta el a cunami lányát és édesanyját, ekkor lépett a gyász az élete helyére. Jui nincs egyedül: a szökőár rengeteg ember életét követelte Japánban, és számtalan családot nyomorított meg örökre.
Egy nap különös hírek kezdenek el terjedni a szigetországban: valahol egy kertben áll egy régi telefonfülke, ahol újra hallhatjuk elvesztett szeretteink hangját, és beszélhetünk velük – ha van erőnk hozzá. Jui csatlakozik a telefonfülkéhez zarándoklók seregéhez, ám képtelen megszólalni. A zarándokok között azonban találkozik a feleségét gyászoló Takesivel, akinek a lánya édesanyja elvesztése óta nem beszél. Képesek lesznek visszaadni egymás hangját?
A Japánban élő olasz írónő, Laura Imai Messina óriási nemzetközi sikert aratott regénye lenyűgöző módon mesél a gyászról és a túlélésről.

Elérhetősége a könyvtárban

# data[].attributes.body
Ahhoz, hogy szembe tudjunk nézni az életünkkel, először szembe kell néznünk a halállal – vallják az egzisztenciális pszichológia képviselői. Keresztül kell rágnunk magunkat ezer szorongáson és félelmen ahhoz, hogy létünk megértéséhez közelebb kerüljünk. Hogyan tud mégis optimista lenni az egzisztenciális pszichológia? Rollo May könyve ehhez ad támpontokat, magyarázatot és tudományos hátteret. Feltárja előttünk az irányzat eredetét és alapjait, a kialakulásához vezető utat a társadalmi és művészeti háttér fényében magyarázza. Esettanulmányainak, példáinak hála sokkal világosabb képet kapunk arról, hogy mindaz az elmélet, amelyet elénk tár, hogyan valósul meg a gyakorlatban. Olyan erős kapaszkodót nyújt, amelynek segítségével rádöbbenhetünk: közös szorongásaink, közös tragédiáink megdolgozása vezet ahhoz az állapothoz, amelyben kiteljesedhet mindannyiunk személyisége és lelke. – Terék Anna pszichológus, költő, a Háttal a napnak szerzője

Elérhetősége a könyvtárban

# data[].attributes.body
Markó ​Béla új esszé- és publicisztika-kötete (Zsarnokra várva) a 2017 és 2021 közötti időszak közéleti és irodalmi tárgyú írásait gyűjti egybe. Bizonyos értelemben egy jelentős olvasói és kritikai visszhangot keltő sorozatot folytat ezzel a szerző, hiszen az ugyancsak a Kalligramnál megjelent Rekviem egy macskáért (2015) és Erdélyi pikareszk (2017) után hasonló aktualitás-igénnyel, de fokozottabb összegező szándékkal reagál az általa lényegesnek tartott jelenségekre, eseményekre vagy művekre.

Azt is mondhatnánk, hogy ez a sokfelé ágazó, sok szálon futó gyűjtemény nagyon is egységes történetté áll össze, hiszen még a régi magyar irodalomból kiinduló vagy a trianoni drámát felidéző írások is kivétel nélkül visszakanyarodnak a mához, és valójában az elmúlt három évtized rendhagyó memoárja, Markó Béla sajátos emlékirata áll össze belőlük

Elérhetősége a könyvtárban

# data[].attributes.body
„A mind mélyebb és kidolgozottabb csöndek felé tart Markó Béla letisztult, elegáns és igen személyes költészete. Szinte magától értetődően jutott el abba a szakaszba, amikor már mer egyszerűen és tud jól írni valaki. (…) a nagyon letisztult, szinte az élőbeszéd eszköztelenségét idéző, rafinált (mert finoman mégis átitatja a költészet, hártyaként feszül a szavak mögött, és tartja meg az egész építményt) szövegek ezek. Markó Béla az a költő, aki mer egyszerűen és tud jól írni, így a kötet versei nem állítják megugorhatatlan kihívások elé az olvasót, tán csak a tekintetben, hogy érdemes megtalálni az egyes darabok mélyrétegeit, és nem elfogadni az egyből kínálkozó értelmezéseket. Amúgy pedig csupa emlékezetes, csupa emlékezetes mondat.” (Papp Sándor Zsigmond)

Elérhetősége a könyvtárban

# data[].attributes.body
Markó Béla ( Kézdivásárhely 1951) költő, író, szerkesztő, politikus. Számos verseskönyve, esszékötete, gyermekkönyve jelent meg, írt magyar tankönyvet, fordított románból verset, drámát. Verseskötetei jelentek meg angol, francia és román fordításban.

Elérhetősége a könyvtárban

# data[].attributes.body
„…Tudom, nem való már ebben a korban. Vagy talán nem kellene semmilyen korban olvadó hópelyhekből
összerakni a boldogságot. Sem a sírást. Túl sok ellágyulás. Titkolni való áhítat. Zajtalan siklás az üvegen. Ó, adj nekem ilyen verset, Istenem! Legyek még költő egy ideig. Vagy legalább higgyem, ez a vers. A szerelem is. A révület. Az ámulat. Minden. A gyengék ereje. Egy lassan szállingózó forradalom. Mint annak idején a sok-sok
pihéből összegyúrt kemény hógolyó. Ahogy csörömpölve betörtem az ablakot. Mea culpa. Hagyd meg nekem még a gyermekkor kegyetlenségét! Az igazi költészetet.”

Elérhetősége a könyvtárban

# data[].attributes.body
A ​londoni irodalmi ügynök Emma nehezen tud egyensúlyt teremteni a munkája és a magánélete között. Amikor egy átlagosnak induló hétfőn csak vacsora után döbben rá, hogy megint elfelejtette az évfordulójukat Dannel, csúnyán összevesznek. A férfi elrohan, hogy kiszellőztesse a fejét, és pár perc múlva Emma rettentő fékcsikorgást hall az utcáról. Dan pedig nem jön haza többé.
Az átzokogott éjszaka után Emma felébred, és még nagyobb sokk éri: a férje él, és ott van mellette! Sőt megint hétfő van. Emma megrendülten és összezavarodva indul dolgozni, és egész nap a saját mentális épségében kételkedik. Rettegve várja az estét, de hiába próbálja megakadályozni a balesetet, Dan ismét meghal. A következő néhány reggelen Emma a csodában reménykedve ébred, csakhogy a szörnyű nap újra és újra megismétlődik, és a férfi halála elkerülhetetlennek tűnik.
Miután a Dan megmentésére tett kétségbeesett kísérletei sorra kudarcba fulladnak, Emma rájön, hogy nem tehet mást, mint megpróbál változtatni rohanó életmódján, és az ismétlődő napok körforgásában kifejezni a családja iránti szeretetét.

Elérhetősége a könyvtárban

# data[].attributes.headline
Dr. Maczák Viktória: Asszertivitás a mindennapokban

# data[].attributes.subject
Dr. Maczák Viktória: Asszertivitás a mindennapokban

# data[].attributes.body
Ha szeretnél jobban kommunikálni kamasz gyerekeddel, ha nem akarsz többé értelmetlenül veszekedni a pároddal, ha úgy érzed, végre kiállnál magadért a munkahelyeden, és általánosságban őszintébben, nyíltabban kommunikálnál életed összes szereplőjével – akkor ez a könyv neked szól. Dr. Maczák Viktória klinikai szakpszichológus mindenki számára érthető formában és élvezetes nyelven foglalja össze az asszertív, vagyis önazonos, az érzéseket és gondolatokat nyíltan vállaló kommunikáció mibenlétét. Példákon keresztül mutatja be, hogyan sajátíthatod el lépésről lépésre a másikkal szembeni együttérzést és önmagad felvállalását. Már kezdheted is a gyakorlást!

Elérhetősége a könyvtárban

# data[].attributes.headline
Sofia Lundberg: Az elveszett nevek füzete

# data[].attributes.subject
Sofia Lundberg: Az elveszett nevek füzete

# data[].attributes.body
Doris 1928 óta ugyanazt a címes füzetet használja. Ebben szerepelnek mindazok, akikkel élete során találkozott. A 96 éves nő most egyedül él Stockholmban. A füzetben szereplő legtöbb ember neve áthúzva, mellette ott áll: meghalt. Doris magányát mindössze a szociális gondozók látogatása, valamint húga unokájával, az Atlanti-óceán túloldalán lakó Jennyvel folytatott beszélgetései szakítják meg. Egy szép napon Doris elkezd írni a címes füzetben szereplő barátairól, hogy Jenny, az egyetlen ember, aki emlékezni fog rá, megörökölhesse az emlékeit. Doris hosszú, mozgalmas élete ugyanis megörökítésre méltó – legyen szó akár tragédiával sújtott gyermekkoráról, egy híres festővel kötött különleges barátságáról, az 1930-as évek Párizsában befutott modellkarrierjéről, az őt egészen New Yorkig elvető második világháborúról és titokzatos szerelméről.

Elérhetősége a könyvtárban

# data[].attributes.body
Ismeritek Viplalát? A kis manót, aki a Blom családnál lakik Jánoska és Nella Della legnagyobb örömére? Persze Blom papa annyira nem örül neki, mert Viplala, ha éppen megharagszik valakire, rögtön átváltoztatja. Visszaváltoztatni viszont nemigen sikerül senkit. Márpedig mit kezdjen apa azzal, ha a főnöke egyszer csak egy vadul morgó, ideges tacskó lesz, és ráadásul mindenki rajta keresi a szomorú feleségtől a gyanakvó kisfőnökig? A vicces figurákkal teli meseregényen hol könnyesre nevetjük magunkat, hol körömrágva izgulunk, hogy miként oldják meg hőseink a reménytelennek tűnő helyzetek sorát.

Elérhetősége a könyvtárban

# data[].attributes.body
„Vakondnak nincs szemüvege, Elhagyta szegényke…” Pedig nagy szüksége lenne rá, hiszen nélküle alig lát. Keresi a házban, a kertben, a boltban. Vajon hol talál rá? A Tölgyerdő meséi sorozat folytatódik! Nyisd ki a kis ablakokat, és keresd Vakonddal együtt a szemüvegét!

Elérhetősége a könyvtárban

# data[].attributes.body
A történelem borzalmas dolog tud lenni!

Az Ütődött görögök azokról a dolgokról szól, amiről a tanárok mélységesen hallgatnak! Soha nem mondják el a teljes igazságot. Azt hiszik, hogy túl fiatal vagy még az olyan dolgokhoz, mint például, hogy milyen disznóságokat követett el az ifjú Nagy Sándor! Bár néha maguk se feltétlen tudják a legmeredekebb dolgokat. Ez a könyvecske mindennel megismertet, ami az órán kimaradt.

Rengeteg érdekes dolgot találsz benne:
– meztelenül szaladgáló lányokat, akik azt képzelték, hogy ők vad medvék…
– a világ legelső vízöblítéses vécéjét…
– egy tucatnyi őrült politikust…
– olyan tényeket, amelyek sokkal viccesebbek, mint a haverod poénjai és undorítóbbak, mint egy háromhetes büdös zokni.

Remélem, hogy borzasztóan fogod élvezni őket!

Elérhetősége a könyvtárban

# data[].attributes.body
Tematikus népimondóka-sorozatunk újabb válogatásában az állatokról szóló mondókákat gyűjtöttük össze, amelyek nem csak az önfeledt játékra nyújtanak lehetőséget, de a korai fejlesztésben is pótolhatatlanok.

A Kárpát-medence különböző tájairól származó rigmusok ismert és még sose hallott-olvasott sorai tűnnek fel a kötetben, melyet Nagy Diána letisztult és vidám illusztrációi tesznek a legkisebbek számára is azonnal érthetővé és letehetetlenné.

Elérhetősége a könyvtárban

# data[].attributes.headline
Kiss Judit Ágnes: Tujjaszörny és Nyírfakobold

# data[].attributes.subject
Kiss Judit Ágnes: Tujjaszörny és Nyírfakobold

# data[].attributes.body
Habók, az apró nyírfakobold egy napon síró-rívó tujaszörnnyel találkozik az erdőben. Amikor megtudja, hogy Tutunak el kellett hagynia otthonát, a díszkertet, és nincs hova mennie, elhatározza, hogy aznap estére meghívja magához. Aztán Tutu ott ragad a nyírfaligetben, és bár először furcsa neki az új élet, végül több nyírfakobolddal is összebarátkozik. Csakhogy ezt nem mindenki nézi jó szemmel…
Vajon otthonra találhat a hatalmas tujaszörny a kis nyírfakoboldok között? Fedezd fel Habókkal és Tutuval az erdőt, és ismerj meg egy különleges, szívmelengető barátságot!

Elérhetősége a könyvtárban

# data[].attributes.headline
Fodor Veronika: Tudálékos úr könyvesboltja

# data[].attributes.subject
Fodor Veronika: Tudálékos úr könyvesboltja

# data[].attributes.body
Tudálékos úr a Vén Professzorhoz címzett könyvesbolt tulajdonosa. Boltjában található beszélő könyvespolc, közlekedő és pakolászó szék, időnként meglátogatják könyvmanók is, hogy borsot törjenek orra alá. A bolttulajdonos, régi mestere biztatására, kézzel írt könyvet készít ezekről a lényekről. Az elveszettnek hitt könyvet a szomszéd cukorkaárus unokája, Pongrác találja meg és fedezi fel a benne található manókat és tündéreket. Szomszédjuk, Ernesztina néni a két daloló csacsi nevű édességbolt tulajdonosa is a könyvben szereplő jótündérek egyik fajtájához tartozik. Boltja alatt futó régi alagútrendszerben különleges könyveket őriz, távol a könyvmanók kezeitől. Egy nap azonban Ernesztina néni eltűnik, és elkezdődik a kaland.

Elérhetősége a könyvtárban

# data[].attributes.body
Sziasztok, Mici vagyok, és az a tervem, hogy megmentem a világot!

Ugye ismerősen hangzik a mondat? Mici egyszer már Márkó bácsi segítségével elmesélte, hogy miért jó, ha a kertünkben sokféle növény nő.

Most Teklával találkozik, akivel megismeri a madarak különleges világát. Megtanulja, hogyan segíthet nekik, és hogy melyiknek mire van (vagy éppenséggel mire nincs) szüksége.

Mici mindnyájunknak megmutatja, hogyan legyünk barátai – és egyszersmind részei – a természetnek. És ezzel tényleg teszünk egy lépést afelé, hogy Micivel együtt megmentsük a világot.

Elérhetősége a könyvtárban

# data[].attributes.body
Szecsődi ​Tamás Leó meséi nem kevesebbre vállalkoznak, mint hogy egyfajta útmutatót, iránytűt adjanak a családoknak, pedagógusoknak egyaránt, beszélgetéseket indítsanak olyan témákról, amik foglalkoztatják a gyerekeket. A könyvben található történetek segítenek abban, hogy az útkeresés közben megálljunk egy kicsit és együtt csodálkozzunk rá a világ és magunk sokszínűségére. Így könnyebben megtaláljuk ebben a zajos világban, hogy merre vezet a mi utunk. Ehhez remek módszer a mindfulness, amit gyerekeknél is egyre többször alkalmazhatunk.

Elérhetősége a könyvtárban

# data[].attributes.body
Humoros, rövid mesék kutyarajongóknak – és azoknak is, akik eddig még nem mertek kutyákkal barátkozni!
Tacskó és Dog elválaszthatatlan jóbarátok, legszívesebben minden percüket egymással töltenék. Együtt mennek szánkózni, együtt gyűjtik a tavaszi illatokat, edzéstervet állítanak össze, vagy csak jólesően heverésznek a napsütötte kanapén, az élet dolgairól elmélkedve.⁣
De nem csak ők kutyálkodnak a könyv lapjain: felbukkan a segítőkész Labrador, a hencegő Spániel, a lassú felfogású Corgi, a szórakozott Korcs, az álomszuszék Basset, a hirtelen haragú Bernáthegyi és a szertelen Husky is.

Elérhetősége a könyvtárban

# data[].attributes.headline
Tasi Katalin: Szerintem ebben a házban lakik egy szellem

# data[].attributes.subject
Tasi Katalin: Szerintem ebben a házban lakik egy szellem

# data[].attributes.body
Vajon egy szellem félhet a sötétben? Vagy szomorkodhat, ha egyedül gubbaszt a kamrapolcon? Unatkozik, ha nincsenek a házában emberek, akiket ijesztgethet? Egyáltalán, biztos, hogy van kedve bárkit is ijesztgetni?

Ez a fél pár zokniját mindig elhagyó, kicsit félős házi szellem biztos jobban szeret:
– baracklekvárt falatozni
– hintázni
– tollasozni
– vagy éppen társasozni barátjával, a kisfiúval.

A kisfiú és a szellem felhőtlenül boldog nyara elevenedik meg Tasi Katalin és Litkei Juli művészi képeskönyvében.

Elérhetősége a könyvtárban

# data[].attributes.body
„Pele tüsszög, mert az orra
Reggel óta viszket…”

A Tölgyerdő meséi sorozat legújabb részében Pele megbetegszik, és néhány napig ágyban kell feküdnie. Szerencsére a barátai egytől egyig meglátogatják, és felvidítják. Hogy mivel? Nyisd ki az ablakokat, és megtudod!

Elérhetősége a könyvtárban

# data[].attributes.body
„Szeretnék egy igazán különleges helyre elsétálni veled – mondta nagypapa. – Egy olyan helyre, amit nekem még az én nagyapám mutatott meg, amikor annyi idős voltam, mint te.”

Egy történet, aminek szíve és humora is van. Megmutatja az unokák és nagyszüleik közti különleges szeretetet, és a közösen megélt idő és a felfedezések varázslatát is.

Elérhetősége a könyvtárban

# data[].attributes.body
Miri hétköznapi ovis kislány. Vagy mégsem? Az biztos, hogy a hétköznapjait át meg átszövi a varázslat, és egyszer csak minden rossz jóra fordul. Fenyvesi Orsolya meséit Miklya Emese illusztrációi keltik életre.
Miri akar, de nem engedik. Miri hiába tudja, ha nem értik. Miri szeret, Miri fél, Miri sóvárog.
Ha anya megérti végre, hogy az nem mogyoró, hanem igenis varázsmododó, akkor egy csodás nap veszi kezdetét. A sötétségben pedig az őrzők vigyáznak ránk.
Fenyvesi Orsolya meséi egy bűbájos kislányról szólnak, akinek határtalan fantáziája és az őt körülölelő szeretet segít megbirkózni a hétköznapi nehézségekkel. Miklya Emese illusztrációi varázslatos világba reppentenek.
Minden óvodásnak szüksége van egy kis varázslatra a hétköznapokban!

Elérhetősége a könyvtárban

# data[].attributes.headline
Mechler Anna: Minka és a varázskristályok

# data[].attributes.subject
Mechler Anna: Minka és a varázskristályok

# data[].attributes.body
Új év, új varázslat! A gömbben ezúttal a borsmenta tűnik fel, és Minka az a szerencsés, aki a növény pártfogója lesz és színes ruhácskát kap. Hamarosan váratlan bonyodalmak árnyékolják be a tündér mindennapjait: nem elég, hogy a vihar miatt csak a könyvtárban tud elkezdeni ismerkedni a növénnyel, másnap a réten is nehezen talál a védencére. S ha mindez nem venné el a kedvét az új feladatától: tolvajok merészkednek a Tündérpalotába! Mire sikerül megoldani a rejtélyeket, a varázslatos kristályok hordozójának, a mentának a titkait is megismerhetik az olvasók.

Elérhetősége a könyvtárban

# data[].attributes.body
A ​szerző gyerekkorából hozza magával a mesemondás szeretetét: nagypapája meséi születésétől kezdve átszőtték, szeretettel, varázslattal töltötték meg az életét. Ezt a csodavilágot adja most tovább a kortárs roma festészet egyik legmeghatározóbb alakja az olvasóknak. A beszélő kutya, az éneklő madár és a megannyi tehetséges cigány ember álomszerű története a hagyományos népi mesemondás stílusjegyeit hordozza. A történetek a szerző expresszionista, szimbólumokban gazdag festményeivel lesznek kerek egésszé.

A könyvet kiskamasz kortól ajánljuk mindazoknak, akik hisznek a mesék igazságában és a képzőművészet erejében.

Elérhetősége a könyvtárban

# data[].attributes.body
Kötetünkben két, egymástól távol eső témát kombináltunk. A mesék, a játék megkönnyítik a gyerekeknek a néha nehéz gyakorlatok elvégzését, a versek, mondókák képesek szórakoztatóvá tenni a monoton (de fontos és szükséges) ismétléseket is. Sokkal izgalmasabb azt képzelni, hogy macskaként, kismajomként, pingvingyerekként kalandozunk egy elvarázsolt vidéki ház kertjében, a dzsungelben vagy a sarkvidéken, mint szimplán gyakorlatokat végezni, egyiket a másik után.

A könyv mesébe ágyazott feladatsorokat tartalmaz: három tartásjavító, három talp- és bokaerősítő, illetve egy relaxáló torna-történetet. Aki nekikezd, remekül fog szórakozni az állatgyerekek csetlés-botlásain, és velük együtt ügyesedik majd, hiszen fejlődni, tanulni legjobban vidáman, nevetve lehet!

Elérhetősége a könyvtárban

# data[].attributes.headline
Nagy-Németh Ágnes: Medvendel és a szunya fesztivál

# data[].attributes.subject
Nagy-Németh Ágnes: Medvendel és a szunya fesztivál

# data[].attributes.body
Miért alszanak téli álmot a medvék?

Ez az, ami nem derül ki ebből a meséből. Az viszont igen, hogy Medvendel miért szundikál egészen tavaszig.

Medvendel egy olyan medve, akivel bárki szívesen találkozna az erdőben. Barátságos, vicces, és, mint egy óvodás, a kíváncsisága miatt folyton új meg új kalandokba keveredik.

Nagyon szereti a szarkalábas pitét, a nyúlfarkfűvel töltött lepényt, az álomporos tortácskát, na meg az őzsalátát egy kis zebrafűvel bolondítva. Jól mulat és jókat eszik a Szunyafesztiválon is a kis haspók, ahol a sünik piros pacsiznak, a nyulak ugróiskoláznak, a hóbaglyok hógolyóznak, és a csigafutam sem egy unalmas versenyprogram a téli álomra készülődő erdei állatok vidám ünnepségén.

Elérhetősége a könyvtárban

# data[].attributes.headline
Nagy-Németh Ágnes: Medvendel és a Csiga bibi

# data[].attributes.subject
Nagy-Németh Ágnes: Medvendel és a Csiga bibi

# data[].attributes.body
Egy szeles, őszi napon Medvendel és Medvina ugrándozás közben véletlenül összetörik a csiga házát. A bibit azonnal orvosolni kell, de hogyan?

Mi legyen a csiga új háza? Egy gombakalap? Egy mogyoróalma? Esetleg egy pöttyös izé?

Még szerencse, hogy egy unatkozó vörösbegy, aki nem olyan rég lomtalanította a fészkét, éppen a közelben van…

Elérhetősége a könyvtárban

# data[].attributes.headline
Margit Auer-Nina Dulleck: Mágikus állatok iskolája

# data[].attributes.subject
Margit Auer-Nina Dulleck: Mágikus állatok iskolája

# data[].attributes.body
Murphy, a jegesmedve újra akcióban.
Eddie szülei festményvásárt terveznek. Ám lába kel a legértékesebb képnek.
A jegesmedve és társai A kókusz keresésére indulnak. Szerencsére Murphy felfedez egy nyomot, amely az erdőbe vezet… Vajon ott rejtőznek a tolvajok?

A Mágikus állatok iskolája – Kinyomoztuk! sorozatunk folytatódik. Ideális olvasmány kezdő olvasóknak: önálló, izgalmas történet, nagy betűk, rövid sorok, sok színes kép és rejtvények a Mágikus állatok iskolája szereplőivel.

Elérhetősége a könyvtárban

# data[].attributes.body
„- ​Szóval szerinted élve el kellene égetnünk a goldsteinisták gyerekeit?
– Dehogyis! – vágott vissza az illető. – Ők akarják élve elégetni a mi gyerekeinket! Épp arról van szó, hogy mi mások vagyunk! Persze ha engem kérdezel, nekik a gyerekeik sem patyolatfehérek. Ha az ellenség írmagját is ki akarjuk irtani, nem feltétlenül tűzre vetve őket, csak ugye szeretnék mégis egészen megszabadulni tőlük, na, szóval… ha ez a cél, akkor akár az égetés is szóba jöhet. Igen, tűzre velük, ha erre van szükség. Égessük el a gyerekeiket! Égessük el őket élve!”

Az 1984 történetének merész újragondolása női nézőpontból. Hetvenöt évvel azután, hogy Orwell megírta ikonikus regényét, Sandra Newman megalkotta a Nagy Testvér világának olyan női főhősét, akinek élete, szenvedése, vívódása, aljassága, behódolása és végső lázadása szuggesztív erővel és provokatív kegyetlenséggel mutatja meg, milyen sorsot jelenthet egy totalitárius diktatúra a nők számára.

Elérhetősége a könyvtárban

# data[].attributes.body
A stílus maga az ember? Szvoren Edina új kötetében a közkeletű mondást fordítja ki. Nádas Péter-, Krasznahorkai László- vagy Tompa Andrea-mondatok olvashatók itt, amelyeket nem Nádas, Krasznahorkai vagy Tompa Andrea írt le, hanem Szvoren Edina. A Kérődző Kronosz pastiche-aiban az ismert írói stílusokra ismerhetünk rá újfajta szemszögekből, hiszen a szövegek egyszerre viselik magukon Szvoren Edina és a kiválasztott szerzők stílusjegyeit. A kötet egyik legizgalmasabb darabja ezért az, amelyikben Szvoren Edina éppen Szvoren Edina-szöveget imitál. A különböző stílusok kaleidoszkópszerű forgatagában pedig egyre nehezebb tetten érni, hol is kezdődik az utánzás.

Elérhetősége a könyvtárban

# data[].attributes.body
Háborúban hallgatnak a múzsák? Erdős Virág verseiben nem hallgatnak, hanem ordítanak. Ebben a költészetben nem válik szét a közélet és a magánélet, és a megfogalmazás sem lehet győztes a valóság felett, csak közösen bukhatnak el. Az Eltérő tartalom versei szinte a lehetetlent valósítják meg: közvetlen valóságunk helyeiről és idejeiről szólnak felismerhetően, mégsem publicisztikus módon, hanem szikáran és nagy erővel.

Elérhetősége a könyvtárban

# data[].attributes.body
A ​kisgyerekeket nagyon érdekli a nagyvilág, tudásszomjuk szinte végtelen. Ez az energia az iskoláskorban sem vész el, csak átalakul. Sok gyerek számára az iskolában a túlélés, a kudarckerülés lesz a fő cél, nem pedig a kíváncsiság kielégítése.
De miért jelent kudarcélményt sok gyerek számára az iskola? Mi az oka, hogy rengeteg gyerek unatkozik, feszeng, retteg az órákon, és alig tanul valamit? Mi történik valójában az osztályteremben? Hogy lesz az egyik gyerekből „jó”, a másikból pedig „rossz tanuló”? Mi jár a gyerekek és a tanár fejében? Miért nem tudják a tanulók kibontakoztatni a képességeiket?
Az amerikai John Holt (1927–85) egész tanári pályáján, és később, a radikális iskolareform egyik fő képviselőjeként ezekre a kérdésekre próbált választ találni.

Elérhetősége a könyvtárban

# data[].attributes.headline
Andrea Owen: Hogyan ne érezd magad sz*rul

# data[].attributes.subject
Andrea Owen: Hogyan ne érezd magad sz*rul

# data[].attributes.body
Hogyan ne érezd magad sz*rul – 14 rossz szokás, ami a boldogságod útjában áll nőknek szóló, szókimondó és lényegre törő segítség az önfejlesztéshez. Világos és valós képet fest azokról az elterjedt, önromboló viselkedési formákról, amelyekkel a nők gyakran keserítik az életüket. Szélhámos-szindróma. Kegyetlen belső kritikus hang. Katasztrofálás. Folyamatos mások kedvében járás.

Andrea Owen, a nemzetközi hírű életmód-coach és segítő világossá teszi, hogy mi állhat ezen láthatatlan, de kifejezetten kártékony szokások hátterében. Minden egyes fejezetben igyekszik kibillenteni minket, olvasókat a megszokott működési mechanizmusainkól, hogy boldogabban és elégedettebben élhessünk. A fejezetek rövidek, egyértelműek és jól befogadhatóak, a szerző pedig kerüli a súlyos elemzéseket, sokkal inkább a tudatosság előmozdításához igyekszik eszközöket adni.

Elérhetősége a könyvtárban

# data[].attributes.body
Magyarnak ​lenni vagy magyarnak látszani? Az itt a kérdés. Mit jelentett egykor a magyar virtus, és mégis hogyan tüntettük el magunkból? Miért nem tudjuk emelt fővel vállalni, itthon és külföldön egyaránt, hogy kik vagyunk és honnan jöttünk? Mi lehet az oka annak, hogy a búval béleltek, a pesszimisták, a depressziósok, az alkoholisták országa vagyunk, és ezt a mintát veszik át tőlünk a gyerekeink is? Miért vagyunk önmagunk legnagyobb ellenségei, és mit tehetünk azért, hogy ne maradjunk azok?
Ilyen és ehhez hasonló kérdéseket feszeget izomból dr. Csernus Imre, a tőle megszokott őszinteséggel és egyenességgel. Ám az ugyancsak tőle megszokott határozottsággal és józansággal megoldásokat is javasol a felvetett problémákra, és végigveszi, mi minden vihet közelebb minket a célhoz.

Elérhetősége a könyvtárban